Olena Zelenska

Olena Volodymyrivna Zelenska (née Kiyashko ;  alizaliwa 6 Februari 1978) ni mwandishi wa skrini wa nchini Ukraini ambaye kwa sasa ni mwanamke wa kwanza wa Ukraini kama mke wa Raisi Volodymyr Zelenskyy .  Mnamo Desemba 2019, Zelenska alijumuishwa kati ya Waukraini 100 wenye ushawishi mkubwa katika jarida la Focus, na akachukua nafasi ya 30.

Maisha ya awali na kazi 
Olena Kiyashko alizaliwa huko Kryvyi Rih mnamo 6 Februari 1978.  Zelenska alisomea usanifu katika Kitivo cha Uhandisi wa kiraia katika Chuo Kikuu cha Kryvyi Rih National University . Alikua mwandishi wa Kvartal 95 .

Mwanamke wa Kwanza wa Ukraini 
Mnamo Mei 20, 2019, Zelenska alikua mwanamke wa kwanza wa Ukraini. Tarehe 18 Novemba alionekana kwenye gazeti la Vogue la  toleo la Desemba la Kiukreni. Katika mahojiano na gazeti hili, alizungumza juu ya mpango wake wa kwanza wa mageuzi ya lishe katika shule za Ukraini.  

Kwa mpango wa Olena Zelenska, marekebisho ya mfumo wa lishe shuleni yalianza na menyu mpya ya shule iliyoandaliwa na mpishi Ievgen Klopotenko wa CultFood. Marekebisho hayo yalikua ni magumu, kutokana kwa kuboresha kwa ubora wa lishe ya chakula, na usalama wa chakula hadi utoaji wa rasilimali shuleni. Menyu hiyo iliyobadilishwa ya shule ina vitu 160, inajumuisha sahani za jadi za Kiukreni na sahani zingine maarufu za vyakula tofauti tofauti.   Baraza la Mawaziri la Ukraini liliidhinisha viwango vipya vya chakula, ambavyo vilianza kutekelezwa tarehe 1 Septemba 2021. 

Mnamo Desemba 2019, wakati wa hotuba katika kongamano la tatu la wanawake wa Ukraini, Zelenska alianzisha kujiunga na mpango wa kimataifa wa G7 kuhusu usawa wa kijinsia, kwa ushirikiano na Biarritz,  ambao ulikamilishwa mnamo Septemba 2020.  Mnamo Novemba 2020 na Septemba 2021, Zelenska alizungumza katika kongamano la nne na la tano la wanawake wa Kiukreni,   jukwaa linaloleta pamoja  watu mashuhuri wa Kiukreni na kimataifa, wanasiasa, maafisa wa serikali, wataalamu, na viongozi wa maoni kwa haki sawa kwa wanawake . na wanaume .

Mnamo Januari 13, 2020, Volodymyr Zelensky alimjumuisha Olena kwenye bodi ya sanaa ya Art Arsenal, inayoongozwa na Waziri wa Utamaduni Volodymyr Borodiansky . 

Mnamo Juni 2020, Olena Zelenska alianza mpango wa kueneza lugha ya Kiukreni ulimwenguni na kuanzishwa kwa miongozo ya sauti ya lugha ya Kiukreni katika sehemu mbali mbali, haswa - katika makumbusho makubwa zaidi ulimwenguni.  Kama sehemu ya mpango huo, miongozo 11 ya sauti ya Kiukreni ilizinduliwa mwaka 2020 katika makumbusho ya huko Azerbaijan,  Austria,   Italia,   Latvia, Uturuki,  na Montenegro,  na vile vile katika njia mbili za basi za Lithuania . Mnamo 2021, kama sehemu ya mpango wa Zelenska, miongozo ya sauti ya lugha ya Kiukreni ilizinduliwa katika jumba la makumbusho la Mount Vernon (nyumbani kwa George Washington ),   Makumbusho ya sanaa ya San Francisco huko California.   

Zelenska alizindua dodoso la pekee mnamo Mei 2020 kuhusu kuunda jamii isiyo na vizuizi,  kwa ushirikiano na Wizara ya mabadiliko ya kidijitali na Wizara ya Sera ya kijamii ya Ukraini .  Mnamo Desemba 2020, Wizara ya Mabadiliko ya Kidijitali na Mpango wa Maendeleo wa Umoja wa Mataifa nchini Ukraini ilisema kwamba wataunda orodha rahisi ya huduma kwa vikundi vilivyo hatarini kama sehemu ya mpango wa Zelenska wa "Bila Vikwazo",  utakaochapishwa kwenye tovuti ya serikali.

Zelenska alianzisha mkutano wa kilele wa wanawake na wanaume ulioitwa Kyiv Summit of First Ladies and Gentlemen mnamo Agosti 2021,  ukiwa na mada ya "Soft power in new reality".

.

Maisha binafsi 
Zelenska na mume wake walikuwa wanafunzi walio soma pamoja, lakini hawakufahamiana. Zelensky aliwahi kusema kwamba alijua wanafunzi wenzake wengi, lakini sio Zelenska mwenyewe. Walifahamiana baadaye sana — Zelenska alipokuwa akisoma Uhandisi wa kiraia katika Chuo Kikuu cha Kryvyi Rih National University. .

Uhusiano kati ya wanandoa hao ulikua polepole - walichumbiana kwa miaka minane kabla ya kufunga ndoa mnamo 6 Septemba 2003. Mnamo Julai 15, 2004, binti yao Oleksandra alizaliwa. Mnamo 21 Januari 2013, Zelenska alimzaa mtoto wao wa kiume Kyrylo. 

Zelenska alilazwa hospitalini kwa uchunguzi tarehe 16 Juni 2020 baada ya kupimwa na kukutwa na maambukizi ya virusi vya corona (COVID-19) .  Ugonjwa huo ulielezewa kuwa ulikua na ukali wa wastani ambao haukuhitaji uingizaji hewa kwa mitambo .  Aliruhusiwa kutoka hospitalini tarehe 3 Julai 2020 na kuendelea na matibabu nyumbani.

Marejeo 

Watu walio hai
Waliozaliwa 1978